ອິນເດຍ ມີຜູ້ຕິດພະຍາດໂຄວິດ ລາຍໃໝ່ ຫລາຍກວ່າ 80,000 ກໍລະນີ ຕໍ່ວັນ
ໃນຕົວເມືອງໃຫຍ່ທີ່ສຸດ ຂອງປະເທດບຣາຊິລນັ້ນ ພວກຂຸດຂຸມຝັງສົບ ໄດ້ຂຸດເອົາຊາກສົບອອກຈາກຂຸມຝັງສົບເກົ່າ ເພື່ອຫາບ່ອນຝັງຜູ້ປະສົບເຄາະຮ້າຍ ຈາກໄວຣັສໂຄໂຣນາລາຍໃໝ່ຫລ້າສຸດ. 
ກະຊວງສາທາລະນະສຸກຂອງອິນເດຍ ລາຍງານໃນວັນສຸກມື້ນີ້ວ່າ ມີຜູ້ຕິດພະຍາດໂຄວິດລາຍໃໝ່ຢູ່ 81,466 ກໍລະນີ ໃນໄລຍະ 24 ຊົ່ວໂມງ ຜ່ານມານີ້ ຈຳນວນຄົນຕິດພະຍາດໃໝ່ ແມ່ນຈໍານວນປະຈຳວັນທີ່ສູງສຸດຂອງປະເທດໃນເຂດເອເຊຍໃຕ້ແຫ່ງນັ້ນ ໃນຮອບຫົກເດືອນຜ່ານມາ ລັດມາຮາຣາສຕຣາ (Maharashtra) ຢູ່ທາງຕາເວັນຕົກຂອງປະເທດແມ່ນມີຄົນຕິດເຊື້ອຫຼາຍກ່ວາເຄິ່ງນຶ່ງຂອງຈໍານວນກໍລະນີໃໝ່ ໂດຍທີ່ມີ 43,183 ກໍລະນີ ປະເທດອິນເດຍມີຄົນຕິດພະຍາດທັງໝົດ 12 ລ້ານ 3 ແສນຄົນ ມີພຽງແຕ່ສະຫະລັດແລະບຣາຊິລເທົ່ານັ້ນທີ່ມີຈໍານວນເປັນພະຍາດນີ້ສູງກວ່າ, ໂດຍທີ່ມີ 30 ລ້ານ 5 ແສນ ແລະ 12 ລ້ານ 8 ແສນຄົນຕາມລຳດັບ, ອີງຕາມສູນຊັບ ພະຍາກອນດ້ານໄວຣັສໂຄໂຣນາຂອງມະຫາວິທະຍາໄລຈອນສ໌ຮອບຄິນສ໌ ສູນຮອບຄິນສ໌ລາຍງານອີກວ່າ ມີຫລາຍກວ່າ 129 ລ້ານ 6 ແສນຄົນຕິດເຊື້ອພະ ຍາດນີ້ຢູ່ໃນທົ່ວໂລກ ໃນຕົວເມືອງໃຫຍ່ທີ່ສຸດຂອງປະເທດບຣາຊິລນັ້ນ ພວກຂຸດຂຸມຝັງສົບໄດ້ຂຸດເອົາຊາກສົບອອກຈາກຂຸມຝັງສົບເກົ່າ ເພື່ອຫາບ່ອນຝັງຜູ້ປະສົບເຄາະຮ້າຍຈາກໄວ ຣັສໂຄໂຣນາລາຍໃໝ່ຫລ້າສຸດ ຄົນຂຸດຂຸມຝັງສົບໃນສຸສານໃສ່ຊຸດເຄື່ອງນຸ່ງປ້ອງກັນສານພິດ ກໍາລັງເຮັດວຽກຢ່າງຂະຫຍັນຂັນແຂງຢູ່ໃນສຸສານ ວີລາ ໂນວາ ກາເຊີຍຣີນຮາ (Vila Nova Cachoeirinha) ຂອງນະຄອນ ຊາວໂປໂລ ເພື່ອຮອງຮັບຈຳນວນທີ່ເພີ່ມຂຶ້ນສົບຄົນຕາຍ ອົງການອາຫານແລະຢາຂອງສະຫະລັດກ່າວໃນວັນພະຫັດວານນີ້ວ່າ ບໍລິສັດຜະລິດວັກຊີນໂມເດິນນາ (Moderna) ຈະໄດ້ຮັບອະນຸຍາດໃຫ້ເອົາຢາວັກຊີນ ກັນໂຄວິດຂອງຕົນ 15 ໂດສ ເຂົ້າໃສ່ໃນຫລອດຢາທີ່ມີຂະໜາດເທົ່າກັບຂະ ໜາດທີ່ບໍລິສັດຜະລິດຢາໄດ້ໃຊ້ເພື່ອບັນຈຸ 10 ໂດສ ບໍລິສັດໂມເດິນນາ (Moderna) ກ່າວຢູ່ໃນຖະແຫຼງການສະບັບນຶ່ງໃນເວັບໄຊທ໌ຂອງຕົນວ່າ “ຫຼອດຢາຂະໜາດ 15 ໂດສ ຈະເລີ່ມຖືກສົ່ງອອກໄປໃນຊຸມອາທິດ ຕໍ່ໜ້ານີ້ ” ທ່ານຄຣິສ ວິດທີ (Chris Whitty), ເຈົ້າໜ້າທີ່ທາງການແພດຂອງປະເທດອັງກິດກ່າວໃນຫວ່າງບໍ່ດົນມານີ້ຢູ່ໃນການສຳມະນາທາງອອນລາຍຂອງສະມາຄົມການຢາຂອງຣາດຊະອານາຈັກວ່າໄວຣັສໂຄໂຣນາ "ຈະບໍ່ຫາຍໄປ " ທ່ານກ່າວວ່າ “ພວກເຮົາຕ້ອງໄດ້ຄວບຄຸມມັນຄືກັນກັບການທີ່ພວກເຮົາຄວບຄຸມໄຂ້ຫວັດໃຫຍ່ ພວກເຮົາຕ້ອງຍອມຮັບເອົາສິ່ງນັ້ນ ” ອົງການອະນາໄມໂລກກ່າວວ່າ ການດໍາເນີນຄວາມພະຍາຍາມໃນການສັກຢາປ້ອງກັນພະຍາດໂຄວິດ-19 ຂອງຢູໂຣບແມ່ນ “ຊ້າແບບບໍ່ສາມາດເປັນທີ່ຍອມ ຮັບເອົາໄດ້” ໃນການປະເຊີນໜ້າກັບການເພີ່ມຂຶ້ນຂອງເຊື້ອໄວຣັສ ແລະເຊື້ອໄວຣັສສາຍພັນໃໝ່ ແລະສາຍພັນທີ່ປ່ຽນແປງ ທີ່ຕິດໄດ້ງ່າຍຫຼາຍກວ່າເກົ່າ ດຣ ຮານສ໌ ຄລູກຈ໌ (Hans Kluge), ຫົວໜ້າເຂດຢູໂຣບຂອງອົງການອະນາ ໄມໂລກ ໄດ້ອອກຖະແຫຼງການສະບັບນຶ່ງໃນວັນພະຫັດວານນີ້ຮຽກຮ້ອງໃຫ້ຜູ້ນຳຂອງທະວີບ “ເລັ່ງຂະບວນການດັ່ງກ່າວ ໂດຍການເລັ່ງການຜະລິດໃຫ້ໄວຂຶ້ນ, ຫຼຸດຜ່ອນສິ່ງກີດຂວາງໃນການສັກຢາວັກຊີນ, ແລະການນຳ ໃຊ້ຢາທຸກຫລອດທີ່ພວກເຮົາມີຢູ່ໃນປັດຈຸບັນນີ້ ”